
Ανακοίνωση – Έκκληση για Συνετή Χρήση του Νερού

Η λειψυδρία που παρατηρείται και το φετινό καλοκαίρι στον Δήμο Κύμης Αλιβερίου αποτελεί μια σοβαρή πρόκληση για όλους μας. Το νερό δεν είναι ανεξάντλητος πόρος και η υπεύθυνη χρήση του είναι απαραίτητη, ειδικά αυτή την περίοδο που οι ανάγκες αυξάνονται λόγω της τουριστικής κίνησης και των υψηλών θερμοκρασιών.
Γιατί χρειάζεται σύνεση στην κατανάλωση του νερού:
Τα αποθέματα νερού μειώνονται σημαντικά το καλοκαίρι.
Η αυξημένη κατανάλωση λόγω τουρισμού επιβαρύνει το δίκτυο ύδρευσης.
Η αλόγιστη χρήση (πότισμα κήπων, γέμισμα πισινών) στερεί πολύτιμο νερό από τις βασικές ανάγκες των κατοίκων και των επιχειρήσεων.
Σεβασμός στις τοπικές επιχειρήσεις!
Οι επαγγελματίες της περιοχής βασίζονται στο νερό για να λειτουργήσουν και να προσφέρουν υπηρεσίες στους κατοίκους και τους επισκέπτες. Είναι άδικο η άσκοπη χρήση, όπως το πότισμα κήπων, το πλύσιμο αυλών και το γέμισμα ιδιωτικών πισινών, να στερεί νερό από άλλες βασικές ανάγκες, όπως σε επαγγελματίες και επιχειρήσεις της περιοχής, οι οποίοι στηρίζουν την τοπική οικονομία και τον τουρισμό και συχνά μένουν χωρίς επαρκές νερό τις ώρες αιχμής λόγω κακής κατανομής χρήσης.
Τι ζητάμε από όλους:
Περιορίστε το πότισμα κήπων και το γέμισμα πισινών με νερό του δικτύου.
Χρησιμοποιείτε το νερό μόνο για τις απολύτως απαραίτητες ανάγκες.
Ενημερώστε τα μέλη της οικογένειάς σας και τους επισκέπτες για τη σημασία της εξοικονόμησης.
Υπενθυμίζεται ότι η Δ.Ε.Υ.Α.Κ.Α παρέχει το νερό μόνο για ύδρευση και απαγορεύεται η χρήση του για άρδευση, πότισμα δένδρων, κηπευτικών, πλύσιμο αυτοκινήτων, αυλών κ.λ.π. Συνεργεία της Δ.Ε.Υ.Α.Κ.Α ήδη ελέγχουν την εφαρμογή των παραπάνω.
Η υπεύθυνη στάση όλων μας θα διασφαλίσει ότι το νερό θα επαρκεί για τις βασικές ανάγκες και θα στηρίξει την τοπική οικονομία και τον τουρισμό. Ας δείξουμε σεβασμό στο κοινό καλό και αλληλεγγύη στους συνανθρώπους μας

